Държавен вестник, бр. 30, 2014 г., стр. 24

СТР.  24	
Д Ъ Р Ж А В Е Н  В Е С Т Н И К 	
БРОЙ  30
операции. За да се осъществи тази закрила, 
в допълнение към другите приложими норми 
на международното право при всички обстоя­
телства, следва да бъдат спазвани посочените 
по-долу правила.
2. Цивилното население като такова, както 
и отделните цивилни лица, не могат да бъдат 
обект на нападение. Актовете на насилие или 
заплахите от насилие, чиято основна цел е 
да разпространяват терор сред цивилното 
население, са забранени.
3. Цивилните лица се ползват от закрилата, 
предвидена в разпоредбите на този раздел, с 
изключение на случаите и по времето, когато 
те участват пряко във военните действия.
4. Неизбирателните нападения са забранени. 
Неизбирателни нападения са:
а) нападенията, които не са насочени срещу 
определена военна цел;
b) нападенията, при които се използват 
методи или средства за водене на сражение, 
които не могат да бъдат насочени срещу оп­
ределена военна цел; или
c) нападенията, при които се използват 
методи или средства за водене на сражение, 
чийто ефект не може да бъде ограничен съо­
бразно изискванията на този Протокол;
и следователно при всеки такъв случай 
поради своето естество те биха поразили во­
енни цели и цивилни лица или граждански 
обекти без разграничение.
5. Към неизбирателните нападения се 
причисляват:
а) нападение чрез обстрелване с използване 
на методи или средства, които третират като 
единствена военна цел няколко явно отделни 
и различими военни обекти, намиращи се в 
град, село или друг район, където са съсредото­
чени цивилни лица или граждански обекти, и
b) нападение, за което може да се очаква, че 
ще причини случайни жертви сред цивилното 
население, наранявания на цивилни лица и/
или щети на граждански обекти, които биха 
били прекомерни спрямо предвижданата 
конкретна и пряка военна изгода от това 
нападение.
6. Нападенията срещу цивилното населе­
ние или срещу отделни цивилни лица чрез 
репресии са забранени.
7. Присъствието или придвижването на 
цивилното население или на отделни цивил­
ни лица не се използва за осигуряване на 
неприкосновеност на определени пунктове 
или райони срещу военни операции и по-спе­
циално за опити за предпазване с жив щит на 
военни цели от нападения или за прикриване, 
улесняване или възпрепятстване на военни 
операции. Участващите в конфликта страни 
не насочват придвижването на цивилното 
население или на отделни цивилни лица, за 
да се опитват да предпазят с жив щит военни 
обекти от нападения или за да прикриват 
военни операции.
8. Никое нарушение на тези забрани не 
освобождава участващите в конфликта страни 
от техните правни задължения по отношение 
на цивилното население и отделните цивилни 
лица, включително задължението да вземат 
предохранителните мерки, предвидени в 
член 57.
ГЛАВА III. ГРАЖДАНСКИ ОБЕКТИ
Член 52 – Обща закрила на гражданските 
обекти
1. Гражданските обекти не са обект на 
нападение, нито на репресии. Граждански 
обекти са всички обекти, които не предста­
вляват военни цели съгласно определението 
им в параграф 2.
2. Нападенията се ограничават само до 
военните цели. Военните цели се свеждат 
само до онези обекти, които по своето ес­
тество, местонахождение, предназначение или 
използване имат ефективен принос за военни­
те действия и чието цялостно или частично 
унищожаване, завземане или неутрализиране 
при наличните обстоятелства дава определено 
военно преимущество.
3. В случай на съмнение дали даден обект, 
който обикновено е предназначен за граждан­
ски цели, например място за богослужение, 
къща или друга жилищна постройка или 
училище, се използва за осъществяването на 
ефективен принос към военните действия, се 
предполага, че този обект не се използва за 
такива цели.
Член 53 – Закрила на културните обекти и 
на местата за богослужение
Без да се накърняват разпоредбите на Хаг­
ската конвенция от 14 май 1954 г. за защита 
на културните ценности в случай на въоръ­
жен конфликт, както и на други съответни 
международноправни актове, се забранява:
а) да се извършват каквито и да било актове 
на враждебност, насочени срещу исторически 
паметници, произведения на изкуството или 
места за богослужение, които са част от кул­
турното или духовното наследство на народите;
b) да се използват такива обекти в подкрепа 
на военните усилия;
c) такива обекти да стават обект на ре­
пресии.
Член 54 – Закрила на обектите, необходими 
за оцеляването на цивилното население
1. Забранено е подлагането на цивилни 
лица на глад като метод за водене на война.
2. Забранено е да бъдат нападани, уни­
щожавани, премествани или превръщани 
в негодни за използване обектите, които са 
крайно необходими за оцеляването на цивил­